Έμιλι ντε Ράβιν

Η Έμιλι ντε Ράβιν (αγγλικά:Emilie de Ravin, 27 Δεκεμβρίου 1981) είναι Αυστραλή ηθοποιός.

Είναι κυρίως γνωστή για τους ρόλους της ως Τες Χάρντινκγ στην τηλεοπτική σειρά Roswell και ως Κλερ Λίτλτον στη δραματική τηλεοπτική σειρά του καναλιού ABC Οι Αγνοούμενοι. Το 2012 έκανε μια γκεστ εμφάνιση ως Μπελ στη Belle στη δραματική τηλεοπτική σειρά του καναλιού ABC Once Upon a Time και θα είναι βασικό μέλος του καστ στο δεύτερο κύκλο της σειράς. Θα υποδυόταν την κόρη του Άντονι ΛαΠάγκλια στη δραματική τηλεοπτική σειρά του καναλιού ABC, Americana, αλλά η σειρά δεν επιλέχθηκε από το κανάλι και δεν βγήκε ποτέ στον αέρα.

Σταδιοδρομία 
Η ντε Ράβιν έχει συμμετάσχει στις ταινίες Santa's Slay το 2005, The Hills Have Eyes το 2006 και Ball Don't Lie το 2008. Πρωταγωνίστησε ως η εθισμένη στην ηρωίνη πρώην φίλη του πρωταγωνιστή στην ταινία neo-noir Brick το 2005. Έκανε μια μικρή κάμεο εμφάνιση στην ταινία του 2009, Public Enemies και το 2010 συμπρωταγωνίστησε στην ταινία Να Με Θυμάσαι (Remember Me). Η ντε Ράβιν συμπεριλήφθηκε τρεις φορές στη λίστα "Hot 100" του περιοδικού Maxim με τις 100 πιο καυτές γυναίκες: το 2005, στην 47η θέση, την επόμενη χρονιά στην 65η θέση και το 2008 στην 68η θέση.

Παραπομπές

Εξωτερικοί σύνδεσμοι 
 Internet Movie Database 

Αυστραλές ηθοποιοί
Αυστραλές ηθοποιοί κινηματογράφου
Αυστραλές ηθοποιοί τηλεόρασης
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Πρόσωπα με επίκτητη αμερικανική ιθαγένεια
Αυστραλοί γαλλικής καταγωγής
Αμερικανοί αυστραλιανής καταγωγής